Pensioentrekkers is nie onnosel nie | Netwerk24
Deur Adamus P. Stemmet, Durbanville 24 Februarie 2020 00:00
Die Staatsdienspensioenfonds (GEPF) glo blykbaar steeds aftrede en seniliteit is sinoniem.
Op 19 Februarie 2020 maak die uitvoerende hoof van die GEPF voor die staande komitee oor finansies van die parlement almal wat wil luister, pensioentrekkers en parlementslede ingesluit, wys dat die koopprys van R570 000 per hektaar vir ’n stuk kaal plaasgrond naby Klerksdorp nie buitensporig is nie, al is ’n gedeelte van die grond dolomities van aard en dus nie geskik vir dorpsontwikkeling nie. Hoekom is aangrensende grond nie teen R20 000 per ha gekoop nie? Hier is fout!
Die meneer weier ook om namens die raad van die trustees van die pensioenfonds Cosatu se plan om ’n verdere R254 miljard in die bankrot Eskom te belê, kategories te verwerp. ’n Belegging om die R87 miljard wat reeds daar belê is, aan te vul. Hy wil ons wysmaak dat dit nog eendag ’n goeie belegging kan word. Is dit nou ooroptimisme of gekheid? Dit is nou Cosatu se briljante plan om ’n baie bankrot Eskom te red. Cosatu sê self dat daar geen finansiële opbrengs op die belegging verwag kan word nie, slegs ’n maatskaplike opbrengs wat pensioentrekkers natuurlik nie kan eet nie.
Terloops, hoeveel geld het Cosatu en sy filiale al in Eskom belê? Teen watter opbrengs?
Meer oor: Gepf | Durbanville | Brief | Pensioentrekkers | Mystem
Transnet se lot wag op GEPF
Ons aftreegeld is nie veilig
Só sal GEPF-lede Spories se pensioenpad volg